Diari Oficial de la Generalitat Valenciana


Sumari del DOGV 9580, del 21-04-2023 (2023/4107)

RESOLUCIÓ de 12 d'abril 2023, de la consellera de Justícia, Interior i Administració Pública, per la qual s'autoritza una modificació pressupostària, per import de 200.000,00 euros des del capítol 4 del Programa pressupostari 222.20 al capítol 2 del mateix programa
-------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9580

Data del DOGV
:   21-04-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/4107


Data del document
:   12-04-2023

Organisme emissor
:   Conselleria de Justícia, Interior i Administració Pública

Tipus de document
:   Resolució

Descriptors 

:   * Conselleria de Justícia, Interior i Administració Pública

RESOLUCIÓ de 12 d'abril 2023, de la consellera de Justícia, Interior i Administració Pública, per la qual s'autoritza una modificació pressupostària, per import de 200.000,00 euros des del capítol 4 del Programa pressupostari 222.20 al capítol 2 del mateix programa [2023/4107]  
L'Institut Valencià de Seguretat Pública i Emergències (IVASPE), com a òrgan adscrit a l'Agència Valenciana de Seguretat i Resposta a les Emergències (AVSRE), té atribuïdes per l'article 19 del Decret 122/2017, de 15 de setembre, del Consell, pel qual s'aprova el Reglament orgànic i funcional de l'AVSRE, les competències en matèria d'investigació, formació i perfeccionament professional, entre altres, de les policies locals, bombers i personal de protecció civil de la Comunitat Valenciana. En exercici d'aquestes competències i en concret de la seua activitat formativa, l'IVASPE organitza cursos selectius de formació per a permetre l'accés a la condició de funcionaris de carrera a les diverses escales del personal enquadrat en el seu àmbit subjectiu.  
  
Aquest expedient de modificació pressupostària, a la vista de l'informe del director de l'Agència Valenciana de Seguretat i Resposta a les Emergències, de data 22 de març de 2023, està motivat per la necessitat de finançar aquesta activitat d'instrucció policial.  
En el pressupost de 2023, dins del Programa pressupostari 222.20 «Formació IVASPE», es va incloure la línia de subvenció de concurrència competitiva, S9111, als ajuntaments de la Comunitat Valenciana, per a l'activitat d'instrucció policial en els cursos d'accés a les diferents categories de policia local, amb la finalitat que el personal instructor, que té la condició de policia, transferira els coneixements, experiències, destreses i capacitats adquirides a l'alumnat, sent els encarregats de la seua avaluació actitudinal i de la impartició de la instrucció policial de forma continuada al llarg dels cursos organitzats per l'IVASPE, amb una dotació de 200.000,00 euros. Per circumstàncies sobrevingudes, s'ha optat per substituir aquesta per la formalització de convenis d'encàrrec de gestió amb diferents ajuntaments que permeten el desenvolupament d'aquesta activitat d'una forma adequada i continuada en el temps, i això provoca, en conseqüència, que no s'execute la línia de subvenció inicialment prevista.  
Vist l'informe de la Secretaria Tècnica de l'AVSRE, de data 22 de març de 2023, en relació amb la proposta de transferència de crèdits.  
  
Vist l'informe favorable de la Intervenció Delegada de data 5 d'abril de 2023.  
L'article 49 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, regula les transferències de crèdit i les seues limitacions.  
A la vista del que s'ha exposat anteriorment, i de conformitat amb el que s'estableix en els articles 21, 24.a i 26.1.b de la Llei 9/2022, de 30 de desembre, de pressupostos de la Generalitat per a l'exercici 2023, s'atorga la competència per a autoritzar aquestes modificacions de crèdit a la persona responsable de la conselleria a la qual està adscrit l'organisme, en aquest cas, la Conselleria de Justícia, Interior i Administració Pública, i atés que és necessària la transferència de crèdit en els termes plantejats, s'adopta la resolució següent:  
  
Autoritzar la modificació del pressupost de despeses de l'AVSRE per a l'exercici 2023, consistent en la transferència de crèdit al capítol 2 «Compra de béns i despeses de funcionament» del programa 222.20 «Formació IVASPE», amb càrrec a les disponibilitats de crèdit no afectes a compromisos de despeses en el capítol 4, línia de subvenció S9111, del mateix programa, per un import total de 200.000,00 euros, segons el detall següent:  
  
Increments:  
Aplicació 94.73.12.367.87.0  
Import 200.000,00 €  
  
  
Disminucions:  
Aplicació 74.09.91.192.98.1  
Import 200.000,00 €  
  
València, 12 d'abril de 2023.- La consellera de Justícia, Interior i Administració Pública: Gabriela Bravo Sanestanislao.